वैसे तो मानव इतिहास धार्मिक संतों, बाबाओं, स्वामियों से भरा पड़ा है. गौतम बुद्ध, महावीर, गुरुनानक, जीसस क्राइस्ट, मुहम्मद पैगम्बर, इत्यादि महान संतों में गिना जाता है. क्योंकि उन्होंने उस समय की मौजूद परिस्थितिओं के खिलाफ बोला था और मानव जाति को एक नया रास्ता व दिशा दिखाई थी. उदहारण के तौर पर गुरु नानकजी ने जब देखा कि ब्राह्मण पंडित गंगा का पानी पूर्व दिशा में छिड़क रहे हैं तो वह पश्चिम दिशा में पानी छिड़कने लगे, इस पर पंडित हंसने लगे, तो गुरुनानकजी बोले कि आप लोग पूर्व में क्यों फ़ेंक रहे हो वह बोले की पूर्व में हमारे पूर्वज हैं इस पर गुरुनानक जी बोले की इसका क्या प्रमाण है कि वह पूर्व में हैं और यह पानी उन तक पहुँच रहा है, और अगर यह पानी वहां तक पहुँच सकता है तो मेरे खेत तो इस धरती पर पश्चिम में हैं, यह पानी कम से कम मेरे खेतों को सींचेगा. इसी तरह का तर्क व समाज की मान्यताओं के खिलाफ मोहम्मद व जीसस बोले थे.